cyanic-selkie/wikianc huggingface dataset:
Sena ir Marna
Turizmas
thumb|300px|Fontenblo pilis Turistams parengta 14 000 kambarių viešbučiuose ir keliolika ypatingų vietų Fontenblo ir Vo pilyse. Turistus aptarnauja 21 000 darbuotojų.
Politika
Departamentą Prancūzijos senate atstovauja 6 senatoriai, Atstovų rūmuose – 9 deputatai.
Generalinę tarybą sudaro 43 nariai, kurių po pusę renkami kas trejus metus šešerių metų kadencijai.
Krinčinas (viensėdis)
Krinčinas – viensėdis Pasvalio rajono savivaldybėje, 1 km nuo Krinčino miestelio.
Kazokų šimtinė
Kazokų šimtinė, sotnia – kuopai analogiškas dalinys kazokų kariuomenėje.
Rusijoje XVIII a. pradžioje atsirado kazokų pulkai, kuriuose būdavo 6 šimtinės.
JAV vyrų futbolo rinktinė
Jungtinių Amerikos Valstijų vyrų futbolo rinktinė  – futbolo komanda, atstovaujanti JAV. Kartu su Meksikos rinktine, tai stipriausia Šiaurės Amerikos zonos komanda.
Istorija
Pirmąsias neoficialias tarptautines rungtynes JAV rinktinė žaidė dar 1885 metų lapkričio 28 d. prieš Kanados rinktinę, tačiau pirmosios oficialios rungtynės įvyko tik 1916 metais.
Pirmajame pasaulio čempionate JAV pasirodė gana sėkmingai ir iškopė į pusfinalį. Rinktinė taip pat pateko į 1934 ir 1950 metų čempionatus, tačiau čia neįveikė I etapo, o vėliau iki pat 1990 metų neįveikdavo atrankos barjero. XX a. pabaigoje – XXI a. pradžioje komanda žymiai sustiprėjo, 2002 metų pasaulio čempionate iškopė į ketvirtfinalį, o 2006 m. FIFA sudarytame komandų reitingų sąraše pakliuvo tarp 10 stipriausių komandų.
rinktinė pralaimėjo ir  rinktinėms, su  sužaidė lygiosiomis ir užėmusi trečią vietą grupėje, į aštuntfinalį nepateko.
Darašuko
Darašuko (g. 1615 m. kovo 20 d. – 1659 m. rugpjūčio 30 d.) – Mogolų dinastijos princas, Džahanšacho sūnus.
Jaunystėje buvo armijos generolu. Tėvas jį paskyrė savo įpėdiniu. 1645 m. Darašuko paskirtas Alachabado gubernatoriumi, 1648 m. jam paskirtas Gudžaratas. Silpstant Džahanšacho sveikatai, Darašuko gavo vis daugiau įgaliojimų. Tačiau kiti jo broliai taip pat siekė sultono titulo, todėl 1657 m. kilo karas dėl valdžios. Šudžašachas pasiskelbė Bengalijos valdovu, o Muradbakšas ir Aurangzebas susivienijo.
Nors Džahanchašas rėmė Darašuko, kiti jo sūnūs nugalėjo jų pajėgas 1658 m. Samugarho mūšyje. Darašuko atsitraukė į Agrą, iš ten išvyko į Gudžaratą, kur gavo vietinio valdovo Šachnavazchano palaikymą. Nesėkmingai bandė užsitikrinti radžputų paramą. Darašuko vėl pralaimėjo Aurangzebui ir tada pasitraukė į Sindhą. Tačiau vietinis valdovas išdavė Darašuko Aurangzebui. Princas buvo nugabentas į Delį, ten apkaltintas liaudies kurstymu ir islamo apostaze, ir nužudytas. Jo palaikai palaidoti Humajuno kapavietėje.
Darašuko, kaip ir jo prosenelis Akbaras Didysis, buvo mokslo, menų rėmėjas, gilinosi į dvasines temas, siekė islamo ir indų tikėjimų suartėjimo. Dėl savo polinkio į misticizmą, tradicinio islamo šalininkų buvo laikomas eretiku. Darašuko gerai sutarė su sikhais, buvo Guru Har Rai draugu. Princo iniciatyva 1657 m. parengtas 50-ies Upanišadų vertimas iš sanskrito į persų kalbą. Kūrinys pavadintas Sirr-e-Akbar („Didžioji paslaptis“) ir laikui bėgant pateko į islamo pasaulį, o XIX a. pasiekė Europą ir tapo vienu pirmųjų indų religinių šaltinių. Taip pat parašė kūrinių sufizmo, misticizmo temomis.
Julian Rachlin
Julian Rachlin (g. 1974 m. gruodžio 8 d.) – Austrijos lietuvių smuikininkas virtuozas. 4 metai po gimimo 1978 m. Rachlinas su šeima emigravo į Austriją ir ten gyvena iki šiol. 1983 m. Rachlinas baigė Vienos konservatoriją.
1988 m. smuikininkas laimėjo Europos jaunojo muziko apdovanojimą ir tais pačiais metais tapo pirmuoju solistu grojusiu su Vienos filharmonijos orkestru.
Nuo to laiko Rachlinas populiarėjo ir gausėjo koncertų. Nuo 2000 m. jis organizuoja muzikos festivalį „Rachlinas ir draugai“ Dubrovnike.
2005 m. Rachlinas debiutavo „Karnegy salėje“ Niujorke.
2010 m. sausio mėnesį Rachlinas buvo paskirtas UNICEF gerosios valios ambasadoriumi iš Lietuvos.
Gonandų dinastija
Ją VIII a. pradžioje pakeitė Korkatų dinastija.
Istorija
Iki gonandų Kašmyrą valdė svetimšalių imperijos, ir vieni paskutiniųjų užkariautojų buvo eftalitai.
Gonandų laikais Kašmyras išsiveržė iš siauro kalnų slėnio ir pradėjo užkariavimus, kurie išplėtė valstybės teritoriją.
Kultūra
Pirmieji gonandai buvo budistai. Karaliaus Meghvagano žmona pastatydino didelį budistinį vienuolyną, kuriame galėjo gyventi studentai, atvykstantys į Kašmyrą mokytis. Pats Meghavanas uždraudė savo šalyje žudyti gyvulius.
Marsa el Bureika
Marsa el Bureika arba Marsa Brega – miestas šiaurės Libijoje, Adždabijos savivaldybėje, į pietvakarius nuo Adždabijos, prie Sirto įlankos. 8 tūkst. gyventojų (2002 m.). Svarbus naftos eksporto uostas (apyvarta >13 mln. t per metus). Nafta gabenama iš Zelteno telkinio. Naftos perdirbimo ir suskystintų dujų gamyklos. Miestą kerta pakrantės autostrada.
Zimbabvės herbas
thumb|right|250px|Zimbabvės herbas Zimbabvės herbas – Zimbabvės valstybės simbolis, priimtas 1981 m. rugsėjo 21 d., praėjus metams ir penkiems mėnesiams po to, kai buvo priimta Zimbabvės vėliava.
Herbo aprašas
Herbo skydas klasikinis, skydo galvos laukas padengtas 14 vertikaliai einančių mėlynų ir baltų banguotų juostelių, pagrindinis laukas žalias, jame – pilkas Didžiosios Zimbabvės griuvėsių atvaizdas.
Ortoklazas
thumb|150px|Ortoklazas
Zimbabvės herbas
Herbo aprašas
Virš skydo – auksinė ir žalia grįžtė, virš kurios auksinis Zimbabvės Paukštis didelės raudonos penkiakampės žvaigždės fone.
Ortoklazas
Ortoklazas – silikatų klasės mineralas. (KAlSi3O8). Svarbus tektosilikatinis mineralas sudarantis magmines uolienas. Pavadinimas kilęs iš graikų kalbos tiesus lūžis, tai siejama su dviem statmenais vienas kitam skilimais būdingais ortoklazui.
Zimbabvės herbas
Herbo aprašas
Skydininkai yra dvi piestu stovinčios natūralios spalvos antilopės kudu. Už skydo sukryžiuoti kauptukas geltonu kotu (galva viršuje, heraldiškai dešinėje pusėje) ir Kalašnikovo automatas (vamzdis viršuje kairėje pusėje) ruda buože. Kauptuko galva ir automato vamzdis pilki.
Herbo pagrindas yra geltona žemė. Vietoje, kur skydas remiasi į pagrindą yra pluoštas medvilnės dėžučių, dešinėje – pluoštas kviečių varpų, o kairėje – auksinė kukurūzo burbuolė su žaliais lapais.
Po pagrindu – balta juosta raudona išvirkščia puse, kurioje devizas – 'Vienybė, laisvė, darbas'.
Ortoklazas
Kietumas pagal Moso skalę 6, specifinis tankis 2.56-2.58.
Ortoklazas yra nuo stiklinio iki perlinio blizgesio. Gali būti baltos, pilkos, geltonos ar raudonos, rečiau žalios spalvos.
Runka
Runka (, runka ar rawcon;, , ronsard, ranseur) – ilgakotis ieties tipo europinis ginklas.
Ortoklazas
Naudojamas porceliano gamyboje, juvelyrikoje.
Runka
Runkas Europoje kaip kovinį ginklą naudojo iki XVI a., kaip ceremoninį – iki XVIII a.
Runka panaši į spetumą, jos antgalis yra ietiškas, ties pamatu turi į priekį užlenktą skersinį, kuris dažnai būna pusmėnulio formos. Skersinis paprastai neturi ašmenų (jei būtų su ašmenimis, būtų spetumas), jis naudojamas blokuoti priešo ginklams.
Kartais skersinis atlenktas atgal, tuomet jo galai gali būti naudojami kaip kabliai priešininkui užkabinti (pvz., raiteliams nuo arklio numesti). Runkos būna 1,8 m ilgio ar ilgesnės.
Runka galima atlikti šias atakas:
Bengalijos įlanka
thumb|right|300px|Bengalijos įlanka Bengalijos įlanka  – Indijos vandenyno dalis tarp Indostano ir Indokinijos pusiasalių bei Ši Lankos, Andamanų ir Nikobarų salų. Įlankos plotas 2,2 mln. km², didžiausias gylis 4490 m, vidutinis gylis 2507 m.
Dugne – storas akumuliacinių nuosėdų sluoksnis. Įlankoje yra naftos telkinių. Vandens paviršiaus temperatūra žiemą 25-27 °C, vasarą 28 °C. Druskingumas 30-34 ‰. Paviršinės (musoninės) srovės žiemą teka pagal laikrodžio rodyklę, vasarą – atvirkščiai. Įlankoje būna didžiausi pasauliniame vandenyne sezoniniai vandens lygio svyravimai, iki 1,2 m. Potvynių didžiausias aukštis 10,7 m.
Įteka Gangas su Bramaputra, Mahanadis, Godavaris, Krišna, Padma, Ajejarvadis (Iravadis).
Prie Bengalijos įlankos yra Šri Lanka ir Indija vakaruose, Bangladešas ir Indijos Vakarų Bengalijos valstija šiaurėje, Mianmaras ir Tailandas bei Andamanų ir Nikobarų salos rytuose. Pietinė sutartinė įlankos riba eina tiese nuo pietinio šri Lankos salos rago iki šiaurinio Sumatros salos rago.
Didžiausi uostai: Kadaluras, Čenajus, Mačilipatnamas, Kakinada, Kolkata, Visakhapatnamas, Paradipas (Indija), Čitagongas, Koks Bazaras, Noakhalis, (Bangladešas), Jangonas (Mianmaras).
Žymiausi kurortai: Koks Bazaras, Bakhalis, Diga, Čandipuras, Puris, Visakhapatnamas.
Detlevsruho kapinynas
Detlevsruho kapinynas – kapinynas Alnos dešiniajame krante prie buvusio Detlevsruho kaimo, netoli Kukėnų (nuo 1946 m. Ladožskoje, Pravdinsko rajonas, Kaliningrado sritis, Rusijos federacija).
Tyrimai
Vienas garsiausių Prūsijos viduriniojo geležies amžiaus V a.-VII a. kapinynų. 1907 m. Emilis Holakas ištyrė 26 kapus, dauguma jų su akmenų vainikais arba grindiniais. Mirusieji laidoti sudeginti, duobėse su įkapėmis. Rasta puodelių, smeigtukų, antkaklių, apyrankių, gintaro ir stiklo karolių, diržo dalių, ietigalių, kovos peilių – durklų, žąslų, įvairių lankinių segių – žieduotų, rakto pavidalo, kryžinių su gyvuline kojele, simetrinių, pirštuotų ir kt.
Lampėdžių tiltas
miniatiūra|250px|right|Tilto vaizdas iš Marvelės pusės
Lampėdžių tiltas, arba Česlovo Radzinausko tiltas – magistralės ir tarptautinio greitkelio Via Baltica tiltas per Nemuną Kaune, jungiantis Lampėdžius ir Marvelę.
Istorija
Tiltas pradėtas statyti 1980 m. Pirmoji jo dalis atidaryta 1995 m., antroji – 1997 m. Objekto statyba patikėta bendrai Lietuvos ir Latvijos įmonei „Viaduks“ pagal projektą, paruoštą Leningrado tiltų tyrinėjimo ir projektavimo institute „Lengiprotransmost“ (aut. Vitalijus Kisliakovas). Tiltą iškilmingai atidarė LR Prezidentas Algirdas Brazauskas. 1998 m. pavadintas ilgamečio Kelių statybos tresto valdytojo inžinieriaus Česlovo Radzinausko vardu. 2008 m. kairiajame Nemuno krante užbaigtas transporto mazgas, sujungęs tiltą su Marvelės gatve
Techniniai duomenys
Tilto ilgis – 446 m, 6 angų (42,0+63,0+3x84,0+63,0). Sunaudota 6,1 tūkst. t metalo, 19,5 tūkst. m³ gelžbetonio.
Tilto remontas
miniatiūra|left|250px|Lenta su tilto pavadinimu Vos 14 metų (nuo 1995 m.) po atidarymo prastovėjęs tiltas (jo rytinė pusė) pareikalavo milijoninių investicijų, nes greitai susidėvėjo dėl panaudotos netinkamos statybos technologijos ir neskaidrios darbų vykdymo eigos. 2010 m. lapkričio mėn. – 2011 m. spalio mėn. vykdytas rytų pusės tilto, kuriuo automobiliai važiuoja link magistralės, remontas. Jo metu sutvarkyti šalitilčio blokai, turėklai, važiuojamoji dalis. Kapitalinio remonto metu pakeista viršutinė tilto dalis, tiltas nudažytas. Darbai užtruko beveik metus, nes prasidėjo vėlai rudenį, o žiemą jie buvo pristabdyti. Darbų kaina – 7,5 mln. litų. Artimiausią sezoną planuojama tvarkyti antrąjį, vakarų pusės tiltą, kuriame bus atlikti analogiški darbai.
Lietuvos darbininkas (1929)
Lietuvos darbininkas – darbo žmonių laikraštis, leistas 1929 m. balandžio 17 d. – lapkričio 23 d. Kaune.
Istorija
Leistas vietoje uždaryto savaitraščio „Darbininkas“. Leido Lietuvos darbo federacija. Spausdino „Varpo“ spaustuvė Kaune. Išėjus 33 numeriams, „Lietuvos darbininkas“ karo komendanto buvo uždarytas, o atsakingasis redaktorius Pranas Dovydaitis nubaustas pinigine bauda.
Vilkyškių kalvagūbris
Vilkyškių kalvagūbris tęsiasi 17 km iš šiaurės į pietus, nuo Lauksargių per Kreivėnus, Vilkyškius iki Nemuno 2−3 km pločio juosta. Vilkyškių kalvagūbrio tęsinys šiaurėje − Sartininkų kalvotas ruožas, pereinantis į Žemaičių aukštumos vakarinį šlaitą; pietuose, Nemuno kairiajame krante, kitas panašus kalvagūbris tęsiasi į pietvakarius, Sambijos moreninės plynaukštės link. Virš gretimų žemumų Vilkyškių kalvagūbris pakilęs 40−50 m; aukščiausi jo taškai − Strazdai (76 m virš jūros lygio), Kapelkalnis (64 m).
Vilkyškių kalvagūbris sustumtas ledyno, atslinkusio nuo Kuršių marių. Jis sudarytas iš moreninių priemolių ir limnoglacialinių sąnašų luistų. Ledynas buvo susiskaidęs į keletą liežuvių, todėl kalvagūbris susideda iš 4 nedidelių lankų; tose vietose, kur jie susiduria (prie Kreivėnų, Strazdų, Bitėnų), kalvagūbris yra platesnis. Ledynui tirpstant, jį apsėmė prieledyninės marios, kurios aplygino kalvagūbrio keterą, o šlaitus ir daubas apnešė smėliu. Marioms slūgstant, aukštesnės kalvagūbrio vietos išniro iš vandens. Dar vėliau jį perkirto besistumiančios į vakarus Nemuno žiotys ir susidarė pralaužtinė Nemuno slėnio atkarpa prie Rambyno.
Juozas Kaškelis
Juozas Kaškelis (1904 m. kovo 15 d. Gudžiūnai, Linkuvos valsčius – 1986 m. Torontas) – Lietuvos ekonomistas, ekonomikos daktaras.
Scientologija
thumb|Scientologijos centras Los Andžele, Holivudo bulvare Scientologija  – amerikiečių mokslinės fantastikos rašytojo L. Ron Hubbard (1911–1986) mokymo ir susijusių organizacijų visuma. Pagarsėjusi savo sektantiška veiklos metodika, kuomet nariai, pasitelkiant psichologinę manipuliaciją yra įtraukiami į organizacijos veiklą ir įtikinami aukoti nuolatinę piniginę duoklę jos administracijai ir valdžiai.
Juozas Kaškelis
Biografija
1927 m. baigė Vienos aukštąją pasaulinės prekybos mokyklą, 1929 m. Fribūro universitetą, ekonomikos daktaras.
Scientologija
Scientologiją L. Ron Hubbardas sukūrė kaip pagalbos sau filosofiją dianetiką, kuri buvo pristatoma kaip alternatyva psichoterapijai, o vėliau imta vadinti naująja religija. 1953 m. L. Ron Hubbard scientologiją apibūdino kaip „taikomąją religinę filosofiją“. Su scientologija glaudžiai susijusios tokios organizacijos kaip Scientologijos bažnyčia, Narkonon, Kriminon, Hubbard’o humanitarinis centras, Tarptautinis detoksikacijos centras. Scientologijos bažnyčia teigia, kad ji vienintelė turi teisę skleisti dianetikos ir scientologijos idėjas.
Scientologijos deklaruojamas tikslas yra reabilituoti tetaną (žmogaus „Aš“) ir taip atgauti pirminę „visiškos laisvės“ būklę.
Juozas Kaškelis
Biografija
1929-1932 m. Finansų ministerijos referentas, taip pat dėstė Aukštesniojoje prekybos mokykloje Kaune. 1933-1938 m. sąjungos „Pienocentras“ atstovas Londone ir Mančesteryje. 1938-1940 m. įvairių šalių prekybos bendrovių atstovas Kaune. 1940 m. pasitraukė į Vokietiją. 1941-1943 m. bendrovės „Pramprekyba“ direktorius Kaune. 1945-1948 m. Kempteno (Vokietija) lietuvių stovyklos pirmininkas. 1949 m. emigravo į Kanadą.
Scientologija
Statusas
Įvairiose šalyse turi skirtingą statusą.
JAV, Jungtinėje Karalystėje, Italijoje, Ispanijoje, Švedijoje, Šveicarijoje, Vengrijoje, Portugalijoje, Meksikoje, Australijoje, Naujojoje Zelandijoje, Taivane scientologija pripažinta religine bendruomene, arba veikia kaip visuomeninė organizacija.
Lietuvoje veikia kaip visuomeninė organizacija, religinės bendruomenės statuso neturi.
Apibūdinimas
Scientologija, pagal jos pasekėjų apibrėžimą, yra taikomoji religinė filosofija, o Scientologijos bažnyčia – scientologų religinė bendruomenė.
Pagal scientologijos kritikų apibrėžimą – tai eklektiško pobūdžio sekta, bandanti vaizduoti naują filosofijos, psichologijos pakraipą, „supermokslą“ (žr. žodžio „scientologija“ semantiką).
Struktūra
Organizacija turi hierarchinę struktūrą.
Organizacija susideda iš dviejų (pagal kai kuriuos spėjimus – daugiau) atskirtų lygmenų. Išorinį lygmenį sudaro įvairios sektos finansuojamos organizacijos (dianetikos centrai, Narkonon, Kriminon ir pan. įstaigos), vidinį (įslaptintą) – Sea Organization – sukarinta organizacija, skirta sektos interesų gynybai bei kitų sektos dalių valdymui. Pastaroji organizacija formaliai yra neginkluota, bet visais kitais atžvilgiais yra karinė (laipsniai, uniformos ir t. t.). Manoma, kad gali būti ir atskira organizacija, skirta ir Sea Organization bei kitoms scientologinėms grupėms valdyti, strateginiams sektos tikslams planuoti.
Įtraukimo metodai
Nauji nariai dažniausiai įtraukiami į sektą, siūlant praeiti „psichologinį“ testą, skirtą tariamoms psichologinėms ir pan. problemoms atrasti. Užpildydami šį testą, žmonės suteikia sektai pakankamai didelį kiekį asmeninės informacijos, kad sekta galėtų pradėti jais manipuliuoti, įtraukti į savo veiklą, panaudojant „auditingo“ metodus. Sektos narių hierarchija pagrįsta žiniomis, kurias įgyti gali atitinkamus pinigus sumokėję sektos nariai. Aukštesnio lygio žinios kainuoja daugiau, tačiau sektos nariai, jas įgiję, ilgainiui gauna teisę mokyti žemesnio lygio narius bei jiems perpardavinėti nupirktas žinias. Todėl, skirtingai nuo daugelio kitų sektų, šioje seniausi sektos nariai būna suinteresuojami dar ir finansiškai. Tam, kad senesni nariai neturėtų galimybės pasitraukti, jie dažnai įtraukiami į nusikalstamą veiklą ir paskui, esant reikalui, šantažuojami.
Scientologų kova su kritikais
Scientologų sekta yra įvaldžiusi visas šiuolaikines teisės bei žiniasklaidos poveikio metodikas. Itin aktyviai naudoja teismus, siekdama išstumti savo priešus (dažniausiai – naudodamasi Autorių teisių įstatymais), taip pat – žurnalistus, siekdama įtikinti visuomenę scientologijos, dianetikos ir pan. pagrįstumu, paneigti savo sektantiškumą ir pan. Sektos atstovai skelbia, kad sekta kovoja už religinę laisvę, yra įvairių tarptautinių organizacijų dalyvė, pripažinta daugelyje valstybių, ir pan.; neigiami sektos vertinimai ar nusikalstamos veiklos faktai bandomi pateikti kaip nepatikimi ir t. t. Skirtingai nuo daugumos kitų sektų, itin aktyviai naudojasi Internetu bei kitomis moderniomis technologijomis. Daugeliu atvejų sekta į savo veiklą bando įtraukti politikus, dažnai – netiesiogiai, paveikdama politikų šeimų narius. Sektos priešininkus scientologai dažniausiai bando pavaizduoti kaip nusikaltėlius, įvairiais būdais bando juos diskredituoti, esant galimybei – šantažuoja. Žmonės, padedantys sektos nariams ištrūkti ir pasislėpti nuo sektos persekiojimo, kartais būna skundžiami policijai kaip žmonių grobikai ir panašiai.
Veikla Lietuvoje
Lietuvoje sekta veikia nuo XX a. 9-tojo dešimtmečio pabaigos. Žinoma, kad į savo veiklą buvo įtraukusi dalį Lietuvos mokslų akademijos ir „Žinijos“ draugijos narių, kuriais pasinaudodama, spausdino straipsnius mokslų akademijos leidiniuose („Mokslas ir gyvenimas“). Nusikalstamoms organizacijoms nėra priskirta.
FC Wacker München
Miuncheno „Wacker“ – Vokietijos futbolo klubas iš Miuncheno.
Pušalotas (viensėdis)
Pušalotas – viensėdis Pasvalio rajono savivaldybėje, 1 km nuo Pušaloto miestelio.
Čekai
Čekai – Europos tauta, pagrindiniai Čekijos gyventojai.
Filipininė vaispera
Filipininė vaispera (Petersianthus quadrialatus sin. Combretodendron quadrialatum) – šalminių šeimos, vaisperos genties medžių rūšis.
Čekai
Arealas
Pačioje Čekijoje gyvena apie 9 246 000 čekų, 2007 m.), taip pat jų gyvena Slovakijoje (apie 53 000 žm.) – JAV (apie 550 000 žm.), Kanadoje (apie 55 000 žm.), Vokietijoje (apie 27 000 žm.), Austrijoje ir kitur. Iš viso apie 10,4 mln. žmonių. Priklauso vakarų slavų arealui.
Filipininė vaispera
Paplitimas
Savaime paplitusi Pietryčių Azijoje esančiose Filipinų salose.Tai Endeminė šių salų medžių rūšis.
Čekai
Kultūra
Kalba čekų kalba. Tikinčiųjų dauguma katalikai, yra evangelikų liuteronų, čekų brolių. Pagrindiniai tradiciniai verslai: žemdirbystė (javai, cukriniai runkeliai, apyniai, daržovės), gyvulininkystė (galvijai, avys, ožkos, kiaulės, paukščiai), sodininkystė. Amatai: stiklo, keramikos, fajanso dirbinių gamyba, pynimas, siuvinėjimas. Garsėja čekų aludariai. XX a. pabaigoje dauguma čekų dirbo pramonės ir prekybos įmonėse, paslaugų sferoje, tarnautojais.
Filipininė vaispera
Augavietės
Auga iki 400 m aukščio nuo jūros paviršiaus kur praktiškai ištisus metus iškrenta pastovus kiekis kritulių. Dažniausiai aptinkami augant padrikai pavieniai medžiai drėgnuosiuose atogrąžų miškuose, įkalnėse netoli upių, pelkėtose, drėgnose ir vėsiose vietose. Jam svarbus gerai pralaidus molingas, priemolingas ar smėlingas dirvožemis.
Požymiai
Tai visžalių lapuočių medžių rūšis. Kamienas tiesus ir maždaug 3/4 kamieno be šakų, nuo tamsiai rudos iki pilkai raudonos spalvos. Žiedai šluotelėje, kurie turi turi po keturis baltus vainiklapius.
Čekai
Kultūra
Šeima – mažoji. Ūkių žemė nedaloma, išlikęs majorato paprotys, tėvai ūkį perduoda vyriausiajam sūnui, kuris dalijasi su šeima pinigais ar dalimi derliaus. Garsėja vestuvių papročiais – vestuvinės kalbos spausdinamos jau nuo XVII a. Gausus folkloras – istorijos dainos ir padavimai, pasakos, baladės, dainos, šokiai – paplitusi čekų polka.
Filipininė vaispera
Matmenys ir amžius
Filipininės vaisperos vidutinio aukščio ir aukšti medžiai, užaugantys iki 40 – 60 m aukščio bei iki 1-2,5 m skersmens kamienais. Tai viena aukščiausių Filipinų salose vietinių medžių rūšių.
Čekai
Istorija
VI a.-VII a. slavų, daugiausia čekų, gentys asimiliavo dabartinės Čekijos teritorijoje gyvenusius keltus (bojus) ir germanus. Čekų tautai pradžią davė (Prahos) Čekijos kunigaikštystėje X a.-XI a. susiliejusios čekų ir moravų gentys. Nuo XIII a. plintanti vokiečių kultūra, nuo XVII a. pr. prievartinė germanizacija padarė didelę įtaką čekų dvasinės ir materialinės kultūros raidai. Čekų tautinė savimonė aktyviau pradėjo formuotis XVIII a. pab. – XIX a. pirmojoje pusėje.
Filipininė vaispera
Matmenys ir amžius
2010 m. pabaigos duomenis aukščiausias šios rūšies medis žinomas kaip „Barangay Alegria Toog“ vardu buvo 65 m aukščio, 366 cm kamieno skersmens ir manoma šiam medžiui 300 metų. Yra ir kiti medžio matmenų išmatavimai, tačiau šis išmatavimas laikomas patikimiausiu. Medis auga Mindanao salos Pietų Agusano provincijoje provincijoje netoli San Francisko miesto (Filipinai).
Panaudojimas
Dėl vertingos medienos, daug šių medžių buvo iškirsta. Kadangi mediena labai tvirta, tad plačiai naudojama statybos pramonėje kaip poliai, gegnės ir panašiai. Ypač dažnai naudojama namo durų gamyboje. Iš jo taip pat gaminami kilnojamieji padėklai, įvairūs faneros lakštai, gaminamas popierius. Petersianthus quadrialatus vaisiai valgomi ir skoniu primena žemės riešutus. Lapais gydomos kai kurios ligos kaip kad odos išbėrimai.
Pavadinimai
Filipininė vaispera tagalų kalba vadinama „toog“, sebuanų ir visajų etninių grupių kalbomis vadinamas „kapullan“. Dabartinio mokslinio, lotynų kalba pavadinimo autorius Elmer Drew Merrill, gyvenęs 1876–1956 metais. Yra vienas sinonimas - Combretodendron quadrialatum (Merr.) R.Knuth
Vėderinių piliakalnis
Vėderinių piliakalnis, Barsukalnis – galimas piliakalnis (unikalus objekto MC kodas 31118) Ignalinos rajono savivaldybės teritorijoje, Vedėrinių kaimo šiaurės vakaruose, Dūkšto seniūnija, apie 820 m į pietryčius nuo plento  ir žvyrkelio Rudėniškės – Beržininkai sankryžos, apie 250 m į pietryčius nuo pastarojo plento, apie 50 m į šiaurė – šiaurės vakarus nuo vienos iš Vedėrinių kaimo sodybų.
Piliakalnis
Piliakalnis kalvinio tipo, įrengtas kalvotame kraštovaizdyje, atskiroje nedidelėje kalvoje, jos aukščiausioje vietoje. Piliakalnio šlaitai – 5–7 m aukščio. Aikštelė suapvalintos trapecijos formos, 24–25 m ilgio šiaurės – pietų kryptimi ir apie 20–22 m pločio pietiniame bei 25 m pločio šiauriniame gale. Aikštelės galuose supilti pylimai: šiaurinis pylimas yra apie 25–26 m ilgio, 7 m pločio ir iki 2 m aukščio; pietinis pylimas sunkiai beišsiskiriantis, jis puslankio formos, apie 20 m ilgio, 2–3 m pločio ir iki 0,5 m aukščio.
Piliakalnio vakarinio šlaito apatinėje dalyje išsiskiria iki 2 m pločio terasa, o pačioje papėdėje – nežymus įdubimas, manoma, tai buvusio gynybinio griovio liekana, nors jis gali būti suformuotas ir vėlyvų arimų. Piliakalnis gerokai apardytas arimų: jis artas statmenai išilginei ašiai, rytų – vakarų kryptimi, todėl aikštelės kraštai suapvalėjo ir tapo nuolaidūs, o aikštelės šiaurinėje pusėje priešais pylimą suformuota iki 0,5–1 m aukščio terasa. Duobėmis iškasinėti ir pylimai bei pietinis piliakalnio šlaitas. Geriausiai išlikę šiaurinis, pietinis ir vakarinis piliakalnio šlaitai.
Į šiaurę nuo piliakalnio yra trikampio formos aukštuma stačiais šlaitais, atskirta giloka loma-grioviu, jo nėra tik pačiame pietrytiniame pakraštyje. Ši aukštuma galimai susijusi su piliakalniu.
Piliakalnio pietinis, rytinis ir šiaurinis šlaitai bei didžioji dalis aikštelės dirvonuoja, o vakarinis šlaitas apaugęs menkaverčiais krūmynais. Keli pavieniai medžiai auga piliakalnio aikštelėje ir ant didžiojo pylimo. Piliakalnį šiaurės vakaruose bei rytuose siekia nedidelės uždurpėjusios lomos, kurios kadaise galėjo būti nedideli ežerėliai.
Piliakalnį vietos gyventojai vadina Barsukalniu. Analogiškai vadinami dar bent 4–5 gretimų apylinkių kalvos. Pasak gyventojų, kadaise piliakalnis iš visų pusių buvo apsuptas Vedėrinių kaimo sodžių, kurių dauguma po Antrojo pasaulinio karo nunyko, o į šiaurę nuo piliakalnio (link geležinkelio) stovėjo kryžius. Už 500 m pietvakarių kryptimi, ant aukštos stambios kalvos yra Beržininkų senkapis.
Tyrimai
Piliakalnį 2006 m. vasarą surado Egidijus Šatavičius. Siekiant išsiaiškinti piliakalnio chronologiją ir kultūrinio sluoksnio storį, aikštelės centrinėje dalyje buvo ištirtas nedidelis šurfas (apie 0,25 m² dydžio). Stebėta stratigrafija: viršuje 10–14 cm storio pilkas dirvožemio sluoksnis, žemiau – pilkai rudas priesmėlis – kultūrinis sluoksnis iki 48–58 cm storio ir įžemis – balkšvas priesmėlis. Kultūrinio sluoksnio apatinėje dalyje aptiktos dvi smulkios brūkšniuotosios keramikos šukės.
Piliakalnis preliminariai datuojamas I tūkstantmečio pr. m. e. antrąja puse – I tūkstantmečio viduriu. KPD Nekilnojamojo kultūros paveldo vertinimo tarybos aktas. 2007-02-27; Nr.: KPD-RM-258. Piliakalnis užima apie 1,04 ha. Paminklo teritorijos plotas 13 600 m².
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Adero kyšulys
thumb|260px|Boršgrevniko trobelė Adero kyšulyje
Adero kyšulys  – pusiasalis ir kyšulys Rytų Antarktidos Viktorijos Žemėje. Skiria Roso jūrą nuo Pietų vandenyno platybių. Iš žemyno pusės remiasi į Admiraliteto kalnus. Adero kyšulys buvo viena pirmųjų Antarkties tyrinėjimo vietų.
Kyšulį 1841 m. atrado Džeimso Roso ekspedicija. Rosas kyšulį pavadino savo draugo Adero Viskonto miesto (Adero Airijoje) garbei. 1895 m. norvegų tyrinėtojai Henryk Bull ir Carstens Borchgrevink kyšulyje atliko geologinius tyrimus. 1899 m. Boršgrevnikas vėl grįžo į kyšulį ir čia įrengė pirmąsias dvi trobeles Antarktidoje. Kartu su kitais ekspedicijos dalyviais Boršgrevnikas čia peržiemojo ir išvyko 1900 m. sausį. Roberto Skoto ekspedicija 1911 m. ir 1912 m. žiemojo Adero kyšulyje.
Lietuvos darbininkas (Kaunas)
Lietuvos darbininkas – Lietuvos darbininkų sąjungos savaitraštis, leistas 1989–1991 m. Kaune.
Istorija
Pirmieji du 8 psl. A4 formato numeriai buvo dauginami dauginimo aparatais, nuo Nr. 3, išėjusio 1989 m. gruodžio mėn., spausdino Aušros spaustuvė. Tiražas 1989 m. – 5000 egz. Dėl finansinių sunkumų leidimas nutrūko, kurį laiką LDS laikraščiu tapo Klaipėdoje leistas „Darbininkų balsas“.
Saločiai (reikšmės)
Saločiais vadinamos gyvenvietės:
Dmitrijus Algirdaitis
thumb|Dmitrijaus Algirdaičio Brianskiečio lietuviška moneta, nukalta 1372–1376 m. [[Brianskas|Briansko kunigaikštystėje]] Dmitrijus Algirdaitis (g. Vitebske – m. 1399 m. prie Vorsklos upės) – Briansko kunigaikštis (kartu titulinis Černigovo didysis kunigaikštis), Gediminaitis, Lietuvos didžiojo kunigaikščio Algirdo ir jo pirmosios žmonos Marijos sūnus. Lietuviškas vardas nežinomas. Kad nebūtų painiojamas su broliu Dmitrijumi Kaributu, dar vadinamas Dmitrijumi Vyresniuoju.
Biografija
Nuo 1356 m. valdė Briansko žemę su Trubčevsku ir Starodubu. Atrėmė 1370 m. Maskvos didžiojo kunigaikščio Dmitrijaus Doniečio ir kitus puolimus. 1372 m. Dmitrijaus Doniečio ir Algirdo Liubutsko sutarties liudytojas.
Tėvui 1377 m. mirus prisidėjo prie brolio, Polocko kunigaikščio Andriaus maišto prieš jaunesnįjį brolį didijį kunigaikštį Jogailą, bet tiesiogiai su juo nekovojo. 1379 m. žiemą su šeima ir bajorais perėjo tarnauti Dmitrijui Doniečiui. Iš jo gavo valdyti Perejaslavlį (dab. Pereslavlis Zaleskis). 1380 m. vadovavo pulkui Kulikovo mūšyje.
1388 m. prisiekė Jogailai kaip Lenkijos karaliui, grįžo į Lietuvos Didžiąją Kunigaikštystę ir vėl valdė Brianską. Žuvo Vorsklos mūšyje. Iš jo sūnaus Mykolo kilo rusų kunigaikščių Trubeckojų (Trubeckių) giminė.
2010 m. Turkijos Grand Prix
'''2010 m. Turkijos Grand Prix''' – septintasis 2010 m. Formulės 1 sezono etapas. Jis vyko gegužės 28-30 dienomis Stambulo trasoje.
Tai bus 6 lenktynės šioje trasoje – tris kartus (2006, 2007 ir 2008 m.) čia nugalėjo brazilas Felipe Massa, po vieną kartą Jensonas Buttonas (2009 m.) ir Kimi Raikkonenas (2005 m.).
Šios lenktynės bus 800-osios italų Scuderia Ferrari ekipai, kuri yra vienintelė, dalyvavusi visuose Formulės 1 sezonuose.
Treniruotės
Pirmose penktadienio treniruotėse greičiu išsiskyrė McLaren ekipa – Lewis Hamiltonas buvo pirmas (1:28.653 min.), jo komandos draugas Jensonas Buttonas – antras (1:29.615). Trečią ir ketvirtą vietas užėmė Mercedes GP lenktynininkai – Michaelis Schumacheris (1:29.750) ir Nico Rosbergas (1:29.855).
Antrose penktadienio treniruotėse vėl greičiausias buvo McLaren ekipos lenktynininkas – šį kartą J. Buttonas (1:28.280). Antrą ir trečią vietas dalinosi Red Bull komandos lenktynininkų pora – Markas Webberis (1:28.378) ir Sebastianas Vettelis (1:28.590).
Šušalevas
Šušalevas – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 8 km į šiaurę nuo Dambravos, apie 37 km į šiaurę nuo Sokulkos ir 68 km į šiaurę nuo vaivadijos centro Balstogės. Kaimas įsikūręs ant zandrinės salos. Šalia kaimo yra Bebro upės apžvalgos bokštas. Taip pat šalia eina pažintinis gamtos takas ir yra Šušalevo draustinis.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Laiboji vyrskydė
Laiboji vyrskydė (Androsace filiformis) – raktažolinių (Primulaceae) šeimos vyrskydžių (Androsace) genties augalų rūšis. Paplitusi Šiaurės ir Rytų Europoje, Sibire, Tolimuosiuose Rytuose, Centrinėje Azijoje, Mongolijoje, Japonijoje, Kinijoje, Himalajuose.
Biologija
Augalas žolinis, vienametis, 5–15 cm aukščio. Jo lapai ovališki, išsidėstę prie stiebo pagrindo – sutelkti skrotelėje. Smulkūs balti žiedai pakibę skėtiškuose žiedynuose ilgais stipinais. Žydi liepos–gegužės mėn. Dauginasi sėklomis. Vaisius – dėžutė. Auga pelkėtose, užliejamose pievose, ežerų ir upių pakrantėse, išretėjusiuose šlapiuose miškuose ir krūmuose.
Populiacija Lietuvoje
Lietuvoje laiboji vyrskydė nuo 1989 m. įrašyta į Lietuvos raudonąją knygą. Vienintelė radavietė žinoma Lukšių apylinkėse Šiaulių rajone. Populiacija įsikūrusi antropogeninėje zonoje (miško kvartalų linijoje), negausi, auga ant šlapio Švendrės miško keliuko Švendrės botaniniame draustinyje. 2001 m. draustinio teritorijoje ant kvartalinių linijų, keliukų su praardyta žolių danga priskaičiuota apie 300 augalų. Rūšies išnykimą gali lemti per didelis keliuko ištrypimas ar leidimas jam visiškai užželti. Vyrskydė taip pat reta kaimyninėje Latvijoje.
Sugeda
Upelis prasideda į šiaurę nuo Daumantiškių kaimo. Aukštupyje teka rytų kryptimi, link Šventosios, natūralia vaga dirbamų laukų apsuptyje, toliau raizgosi miškingoje vietovėje, atokiau nuo sodybų. Vidurupyje, Šaltupio miške, daro staigų posūkį į pietvakarius ir teka lygiagrečiai Šventajai. Ties santaka su Žuvinte, Sukiniuose, trykšta Žuvintės šaltinis, gamtos paveldo objektas. Į Sugedą įsiliejantis žymesnis intakas – Vilkupė kairiajame krante. Prie Sugedos įsikūrusios gyvenvietės: Kaspariškiai, Mažeikiškiai, Sukiniai.
Upėvardžio šaknis sug- gretinama su „lietus“ arba  „plaukianti ledo lytis, vanduo ant ledo“.
Gisulfas I
Gisulfas I (, Gisolfo, m. 581 m.) – spėjamai pirmasis Friulio hercogas, pirmojo lombardų karaliaus Alboino Italijoje sūnėnas. Alboinas Gidulfą paskyrė hercogu po to, kai lombardai užkariavo regioną, nors dalis tyrėjų mano, kad Gisulfą hercogu padarė po to, kai mirė pirmasis hercogas Gisulfo tėvas Grasulfas (karaliaus brolis).
Manoma, kad iki tol Gisulfas buvo savo dėdės karaliaus arklininkas ir ginklanešys. Paulius Djakonas jį aprašė kaip viskam gabų vyrą.
Paskirtas hercogu Gisulfas paprašė leidimo išsirinkti, kuriuos lombardų klanus jis vesis į Friulį, kad ten apsigyventų ir padėtų valdyti. Tokį leidimą jis gavo. Alboinas padovanojo jam ir didelį kumelių tabūną, galbūt kaip atsilyginimą už jo tarnybą.
Gisulfo I žmonos vardas nežinomas. Jie turėjo du sūnus Gisulfą ir Grasulfą.
Gisulfui I mirus sostą paveldėjo jo sūnus Gisulfas II. Po 27 metų hercogu pabuvo ir antrasis sūnus Grasulfas II.
Druskininkų savivaldybės taryba
Druskininkų savivaldybės taryba – Druskininkų savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.
Tarybą sudaro 25 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.
Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.
Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.
Savivaldybė yra Lietuvos savivaldybių asociacijos narė.
Kževo Plebankai
Kževo Plebankai  – kaimas Lenkijos šiaurės rytuose, Zavadų valsčiuje, Balstogės apskrityje, Palenkės vaivadijoje.
Untitled Unmastered
Untitled Unmastered (rašoma untitled unmastered.) – amerikiečių reperio Kendrick Lamar dainų rinkinys, išleistas 2016 m. kovo 4 d. Albume esančios dainos yra nesutvarkyti demo įrašai, nepatekę į 2015 m. išleistą atlikėjo albumą „To Pimp a Butterfly“. Dainose taip pat išlieka stipri politinė ir psichologinė tematika, muzika maišyta su džiazo, soul, avangardo bei fanko elementais. Albumas sulaukė didelio kritikų pripažinimo ir debiutavo pirmojoje „Billboard 200“ reitingo vietoje, per pirmąją pardavimų savaitę vien JAV pardavus per 178 tūkstančius kopijų. Tai buvo antrasis atlikėjo įrašas, pasiekęs šią viršūnę.
2016 m. balandžio mėnesio duomenimis, JAV parduota virš 205 tūkstančių albumo kopijų.
Druskininkų sanatorinė mokykla
Druskininkų sanatorinė mokykla – valstybinė dieninė, savarankiško mokymosi bendrojo lavinimo mokykla Druskininkuose, Kurorto g. 5, vykdanti pradinio, pagrindinio ir papildomo ugdymo programas lietuvių kalba ir rusų kalba. Įstaigos kodas 300520623. Steigėjas Alytaus apskrities viršininko administracija.
Istorija
Mokykla veiklą pradėjo 2006 m. Mokykloje mokoma pagal pradinio ir pagrindinio ugdymo programas, vykdomas ikimokyklinis ir priešmokyklinis ugdymas. Į mokyklą priimami visi į Všį Druskininkų vaikų reabilitacijos sanatoriją „Saulutė“ atvykę gydytis vaikai iki 18 m. 2012 metais mokykla uždaryta, prijungiant pradinio ir pagrindinio ugdymo programas prie „Saulės“ pagrindinės mokyklos ir vidurinio ugdymo programą prie „Ryto“ gimnazijos.
Nuorodos
Mokyklos puslapis
Ahvazas
Ahvazas  – miestas pietvakarių Irane, Karūno upės kairiajame krante. Chuzestano provincijos centras. 1,338 mln. gyventojų (2001 m.). Yra oro uostas, per miestą einą Abadano-Teherano geležinkelis.
Ahvazas – svarbaus naftos gavybos rajono centras (yra Ahvazo naftos telkinys). Nafta naftotiekiais eksportuojama į Teheraną ir Abadaną. Taip pat juodosios metalurgijos, chemijos, tekstilės, maisto pramonė. Veikia 1955 m. įkurtas universitetas.
Ahvazas žinomas nuo Senovės Persijos laikų. Viduramžiais buvo svarbus Persijos mokslo centras.
Bruce Springsteen
Bruce Frederick Joseph Springsteen (g. 1949 m. rugsėjo 23 d.), dar vadinamas „The Boss“, yra JAV dainininkas (ne operinis baritonas) ir dainų kūrėjas, kuris įrašinėja ir koncertuoja su „E Street Band“.
Bruce žinomas dėl savo heartland roko, poetiškų dainų žodžių, bei patriotiškų sentimentų savo gimtajam Naujajam Džersiui. Sėkmingiausių jo albumų „Born in the U.S.A.“ ir „Born to Run“ kopijų JAV buvo parduota daugiau nei 65 mln., o visame pasaulyje – 120 mln. Bruce yra laimėjęs 20 Grammy apdovanojimų, 2 Auksinius gaublius bei Oskarą. 2004 m. žurnalas „Rolling Stone“ įvertino jį kaip 23-ią geriausią visų laikų muzikantą “100 Greatest Artists of All Time” tope.
Biografija
Bruce’as užaugo Long Branchʼe, Nju Džersyje ir mokėsi „Freehold Borough“ mokykloje. Jo tėvas buvo autobusų vairuotojas, o mama – sekretorė. Springsteen turi dvi jaunesnes seseris – Virginia ir Pamela. Bruce yra katalikų tikėjimo. Springsteen kurti muziką įkvėpė Elvio Preslio pasirodymas „The Ed Sullivan Show“ laidoje. 13 metų iš mamos jis gavo savo pirmąją gitarą.
1972 m. Springsteen pasirašė sutartį su „Columbia Records“, padedamas John Hammondʼo, kuris pasirašė su Bob Dylanʼu toje pačioje įrašų kompanijoje prieš dešimtmetį. Bruce pasikvietė nemažai savo kolegų iš Nju Džersio, taip įkurdamas “E Street Band” (kelerius metus neturinčią pavadinimo).
Jo debiutinis albumas „Greetings from Asburty Park, N.J.“ buvo išleistas 1973 m. sausį, tačiau didelio pirkėjų skaičiaus nesusilaukė. Bruce dažnai buvo lyginamas su Bob Dylanʼu.
1973 m. rugsėjį buvo išleistas antrasis atlikėjo albumas “The Wild, the Innocent & the E Street Shufﬂe”, kuris vėl susilaukė kritikų pripažinimo, tačiau smulkaus klausytojų susidomėjimo.
1975 m. rugpjūčio 13 d. Springsteen ir „E Streen Band“ pradėjo penkių naktų, 10-ies šou pasirodymus Niujorko „Bottom Line“ klube. Tai sukėlė didžiulį žiniasklaidos susidomėjimą. Rugpjūčio 25 d. išleistas „Born to Run“ pagaliau sulaukė sėkmės. „Billboard 200“ albumas pasiekė 2-ją vietą.
1970 m. pabaigoje Springsteen jau buvo užsidirbęs reputaciją pop pasaulyje kaip dainų rašytojas, kurio dainos gali tapti kitų grupių hitais (vėlgi panašumas su Bob Dylan).
1986 m. pabaigoje išleistas “Live/1975-85” penkių diskų komplektas tapo pirmuoju komplektu, debiutavusiu iš karto pirmoje „U.S. album charts“ vietoje. Šis albumas yra vienas sėkmingiausių visų laikų ʻgyvųʼ albumų.
1992 m. Bruce persikėlė į Los Andželą, kur pradėjo dirbti su studijų muzikantais. Čia jis išleido du albumus vienu metu: „Human Touch“ ir „Lucky Town“, kurie parodė naują atlikėjo pasitikėjimą.
„Elektrinės“ grupės pasirodymas akustiniame „MTV Unplugged“ laidos transliavime buvo priimtas negatyviai ir sukėlė didelį fanų nepasitenkinimą.
1994 m. Bruce laimėjo Oskarą už savo dainą „Streets of Philadelphia“, kuri pasirodė ﬁlmo “Filadelﬁja”, su Tomʼu Hanksʼu, garso takelyje.
1999 m. Bruce Springsteen patenka į Rokenrolo šlovės muziejų „Rock and Roll Hall of Fame“.
2002 m. Springsteen išleidžia savo pirmąjį studijinį albumą su pilna grupe po 18 m. – „The Rising“. Albume išreiškiamos emocijos apie Rugsėjo 11-osios įvykius. 2005 m. – „Devils and Dust“, 2006 m. – “We Shall Overcome: The Seeger Sessions”, 2007 m. – „Magic“.
Springsteen palaikė Baraką Obamą per 2008 m. rinkimus.
2009 m. Springsteen laimėjo „Auksinį gaublį“ (Golden Globe) už geriausią dainą – „The Wrestler“, iš to paties pavadinimo ﬁlmo su Mikiu Rurke. Po nuoširdaus Rurkės laiško, Springsteen leido naudoti šią dainą ﬁlmui nemokamai.
Bruce Springsteen muzikos stilius aprėpia Amerikos pop, folką, bliuzą, bei kantri. Nuo pradžios rokenrolas jam buvo dominuojantis įkvėpimas.
“The Wild, the Innocent & the E Street Shufﬂe” albume jaučiami Lotynų Amerikos muzikos elementai, džiazo, soul, fanko (funk) įtaka.
Bruce groja gitara (mėgstamiausia – Fender Telecaster/Esquire), lūpine armonikėle bei pianinu.
Maskvos 658-oji bendrojo lavinimo vidurinė mokykla
thumb|Maskvos 658-oji vidurinė mokykla Maskvos 658-oji vidurinė mokykla  – vidurinė mokykla Rusijos sostinėje, atidaryta 1969 m. Virš 400 mokinių. Yra kompiuterių klasė, biblioteka, medicininis ir stomatologinis kabinetai, valgykla. Be mokytojų dirba psichologai ir socialiniai pedagogai. Dėstomos užsienio kalbos – anglų ir prancūzų. Prancūzų kalbos mokytojas N. Dubas – 2005 metų Maskvos granto laureatas. Kūno kultūros mokytojas – 2002 metų mokytojo miesto turo laimėtojas.
Adresas: Kachovkos gatvė (улица Каховка), 12 namas (дом 12), II korpusas (корпус 2), Maskva.
Vadovybė
Direktorė nuo 2001 m. – Jelena Gosteva.
Azijinis buivolas
Azijinis buivolas, arba vandeninis buivolas, arnis (Bubalus bubalis) – jaučių (Bovinae) pošeimio dykaraginis žinduolis.
Stambūs buivolai - kūno aukštis 150-190 cm, sveria 700-1200 kg. Patinai ir patelės su dideliais plačiai išskėstais ragais. Patinų ragai ilgi (iki 2 m), plokšti su aštria vidine briauna. Patelių ragai mažesni. Kailis tamsiai rudas, plaukai reti ir šiurkštūs. Ant uodegos galo yra ilgesnių plaukų kuokštas.
Paplitęs izoliuotose teritorijose Tunise, Indijoje, Šri Lankoje, Nepale, Mianmare, Tailande, Pietų Kinijoje, Kambodžoje, Laose ir Vietname. Gyvena džiunglėse prie vandens, krūmais apaugusiuose upių slėniuose. Gerai plaukioja. Laikosi nedideliais būriais, kuriuos sudaro senas patinas, patelė su jaunikliais ir jauni patinai. Minta vandens, pelkių ir vandens telkinių pakrančių augalais. Poruojasi įvairiu metų laiku, nėštumas trunka 300-340 dienų. Gimsta 1 jauniklis.
Retas, įrašyta į Tarptautinę raudonąją knygą.
Domestikuota forma smulkesnė, plačiai veisiama pietryčių Azijoje. Prijaukintas III tūkstantmetyje prieš mūsų erą. Naudojamas įvairiems darbams, auginamas mėsai, pienui. Naminiai buivolai išplito P. Europoje, Japonijoje, Havajuose, Centrinėje ir Pietų Amerikoje, Australijoje. Kai kuriose Australijos vietovėse yra sulaukėjusių buivolų, kurie medžiojami. Azijiniai buivolai laikomi ir medžioklės fermose JAV ir Pietų Afrikos Respublikoje.
Kilkenis
Kilkenis – miestas Airijos Respublikoje. Pastaruoju metu daugėja atvykstančiųjų iš Rytų Europos, kurių daugiausiai – lietuviai ir lenkai.
Istorija
thumb|250px|left|Kilkenis 1780 m.
Iki XII amžiaus pabaigos Kilkenis buvo Osreidžo karalystės sostinė. Mieste veikė Airijos parlamentas, kuris išleido statutus (1366 m.).
Ekonomika
Mieste išvystytas turizmo sektorius. Taip yra todėl, kad miestas pasižymi senoviška architektūra, kurioje dominuoja Kilkenio pilis. Taip pat veikia kelios pieno pramonės įmonės, kurių didžiausia – „Glanbia“. Šiame mieste taip pat gaminamas „Budweiser“ alus.
Kurpikai (Lenkija)
Kurpikai  – kaimas Lenkijos šiaurės rytuose, Zavadų valsčiuje, Balstogės apskrityje, Palenkės vaivadijoje.
Tulsidasas
thumb|Tulsidaso statulėlė, Čitrakutas
Tulsidasas (, 1543–1623 m.) – viduramžių Indijos poetas–mistikas, filosofas, 20 knygų autorius. Žinomiausia jo poema pavadinta „Ramčaritmanas“, parašyta hindi kalbos avadhi dialektu – tai yra Ramajanos epo adaptacija.
Knygoje pasakojama apie Ramą, indų epų herojų, jo pergalę prieš Lankos karalių Ravaną. Tulsidasas taip parašė penkis ilgesnius ir trumpesnius kūrinius apie Ramą.
Mehmet Ali Ağca
Mehmedas Ali Agdža (g. 1958 m. sausio 9 d.) – turkų teroristas, pagarsėjęs pasikėsinimu prieš popiežių Joną Paulių II 1981 metais.
Agdža gimė Ismaili kaime Malatijos srityje (Turkija). Nuo vaikystės užsiiminėjo smulkiu plėšikavimu, priklausė gatvės gaujai, buvo kontrabandininku. Du mėnesius treniravosi Sirijos teroristų rengimo stovykloje kaip Palestinos Liaudies Išsivadavimo Fronto narys.
Po karinio parengimo Mehmedas Ali Agdža tapo ultradešiniosios jaunimo organizacijos „Bozgurt“ („Pilkieji vilkai“) nariu. Šios organizacijos veiksmai buvo nukreipti į situacijos Turkijoje destabilizavimą (dėl šios priežasties 1980 m. šalyje įvyko karinis perversmas). Dalyvavo gatvių kovose su kairiaisiais radikalais.
1979 m. vasario 1 d. Stambule nužudė Abdi Ipekči, laikraščio „Milliyet“ redaktorių, už tai buvo nuteistas kalėti iki gyvos galvos. Po šešių mėnesių padedant Abdulai Čatli, kuris buvo antrasis pagal rangą asmuo „Pilkųjų vilkų“ grupėje, jam pavyko pabėgti iš kalėjimo ir pasiekti Bulgariją.
Šaltupės akmuo
thumb|250px|Šaltupės akmuo Šaltupio (Šaltupės) akmuo – geologinis gamtos paveldo objektas, masyvus riedulys, stūksantis šalia Sukinių kaimo, Pabaisko seniūnijoje, Ukmergės rajone.
Šaltupio akmuo paskelbtas gamtos paminklu 1964 m. Prie respublikinės reikšmės paminklų priskirtas 1985 m. Jo matmenys - 3,8 x 2,5 x 1,3 m. Jis stūkso netoli Šventosios upės kairiojo kranto ir garsiojo Moko akmens (apie 0,7 km į aukštupio pusę), Ukmergės miškų urėdijos Pašilės girininkijos (68 kv., 2 skl.) teritorijoje, Šaltupės miške. Riedulys supamas tankaus miško, šalia pastatyta informacinė lenta.
Mehmet Ali Ağca
1981 m. gegužės 13 d. Mehmetas Ali Agdža įvykdė nepavykusį pasikėsinimą į Jono Pauliaus II gyvybę. Popiežiaus kortedžui važiuojant per Šventojo Petro aikštę Romoje Agdža sužeidė Joną Paulių II į pilvą ir ranką, buvo nedelsiant sulaikytas ir 19 metų kalėjo Italijoje. 1983 m. Jonas Paulius II aplankė Agdžą kalėjime ir po ilgo pokalbio jam atleido. Vėliau jo prašymu Italijos prezidentas Karlas Čiampis suteikė teroristui malonę ir 2000 m. jis buvo perduotas Turkijai.
2010 m. paleistas iš kalėjimo Turkijoje.
2014 m. gruodžio 27 d. turkas atvyko į Vatikaną ir aplankė Jono Pauliaus II kapą.
Liudvikas Zamenhofas
Liudvikas Lazaras Zamenhofas (Ludwik Lejzer, Ludwik Łazarz; 1859 m. gruodžio 15 d. Balstogėje, Rusijos imperijoje – 1917 m. balandžio 14 d. Varšuvoje, Lenkijoje) – lenkų akių gydytojas, filologas ir esperanto kalbos kūrėjas.
Jo gimtosios kalbos buvo lenkų, rusų ir jidiš, bet jis taip pat sklandžiai kalbėjo vokiškai. Vėliau jis mokėsi prancūzų, lotynų, graikų, hebrajų bei anglų kalbų ir domėjosi italų, ispanų bei lietuvių kalbomis.
Biografija
Liudvikas Lazaras Zamenhofas gimė 1859 m. gruodžio 15 d. Balstogės mieste (Lenkijoje, tada dar buvusioje Rusijos sudėtyje) Lietuvos žydų kilmės tėvų šeimoje.